SIRI ASLI NETFLIX
- Lari. - Bagaimana dengan Miles?
Tak mengapa, okey? Kita perlu keluar dari sini.
- Ke mana kita nak pergi? - Saya tak tahu, mana-mana sahaja.
- Flora! - Tak! saya tak suka permainan ini.
- Saya tak akan pergi. - Flora!
Awak tak boleh paksa saya!
- Kita mesti pergi. - Miles, awak di mana?
Ketika pertengahan abad ke-17…
terdapat seorang duda tinggal di wilayah Hampshire,
Orangnya biasa-biasa sahaja.
Saya namakannya Mr. Willoughby.
Panggilan terhormat, sesuai dengan dirinya.
Dia telah menduda selepas enam tahun perkahwinannya
dan dia setia menjaga anak-anaknya bersendirian.
Dua orang anak perempuan yang jarak umurnya selang lima tahun.
Yang sulung bernama Viola.
Yang bongsu bernama, Perdita,
nama sempena anak perempuan yang lahir antara mereka
tetapi hanya hidup beberapa minggu.
Setelah ayah mereka dikebumikan mereka diingatkan tentang perkahwinan.
Bagi kedua-dua gadis itu, tiada seorang lelaki pun
yang mampu untuk mengambil alih urusan ekonomi En. Willoughby.
Begitu juga dengan rumah mereka di Bly,
rumah kekal mereka.
Kaum wanita pada zaman itu tidak bernilai apa-apa.
Tiada masa depan tanpa bergantung pada lelaki.
Jadi, mereka ibarat menjadi anak-anak kecil semula.
Tapi, tanpa sesiapa di dunia ini selain satu sama lain.
Pada ketika itu, dua beradik itu,
sedang meningkat dewasa.
Perdita seorang yang lemah lembut.
Viola pula seorang yang bijak.
Semestinya Voila lebih bagus dari segi penampilan.
Sentiasa.
Antara lelaki-lelaki muda, rakan-rakan dan jiran mereka
ada ramai lelaki yang hebat.
Ada lelaki yang setia, dan ada juga beberapa yang
bangga dengan pencapaian mereka yang pandai memikat
atau menakluk.
Tapi, Viola tahu semua niat mereka.
Rakus, oportunis, kaki kikis.
Kaki kikis yang menggunakan kematian Mr. Willoughby,
untuk mengikis kekayaannya melalui anak perempuannya.
Tidak, Bly tidak akan jatuh ke tangan orang luar,
dan adik beradik itu mesti menjaganya.
Paling tidak, ia mesti jatuh pada keturunan yang sama.
Disebabkan itu, Viola menjemput sepupu jauhnya.
En. Arthur Lloyd
Pada dasarnya, dia bukanlah seorang pewaris.
Dia ialah seorang yang jujur, tegas,
pemuda yang bijak.
Kaya dari segi kewangan,
kesihatan dan kehidupan yang selesa.
Dan masih belum mempunyai kekasih.
Viola memastikan yang dia tiada semasa ketibaan sepupunya itu.
Meninggalkan Perdita melayan sepupunya itu,
sementara Viola menunggu masa yang sesuai,
dia mendapati sepupunya itu seorang lelaki yang berbudi bahasa.
Wajahnya sangat kacak.
Dia seorang yang terpelajar, dan juga pengembara.
Dia pandai bahasa Perancis, pandai bermain seruling,
boleh membaca ayat dengan kuat dan lancar.
Apabila Perdita baru saja mula mempunyai perasaan
terhadap lelaki itu…
Viola menjelaskan yang dia lambat
kerana menyelesaikan masalah kutipan sewa.
Sesetengah lelaki, melihat peluang dengan kematian ayahnya,
tidak menjangka yang dia tahu menguruskan perniagaan.
Itu betul, tetapi juga lakonan.
Bahkan, dari mula kemunculan Viola adalah lakonan semata-mata.
Keringat dari kepura-puraannya,
kekuatan dari rambutnya.
Perniagaannya, buku-bukunya.
But menunggang di beranda.
Bahkan potret yang tergantung
diatur oleh Viola, menyampaikan tujuan sebenar mereka kepada Arthur.
Dia boleh mengahwininya, atau adiknya,
tetapi dia tak sepatutnya melanggar kuasa asal Bly Manor,
atau pun cara ia diuruskan.
Perkahwinannya berlangsung sederhana,
sesuai dengan urusan perniagaan yang sepatutnya.
Majlis yang sesuai untuk Viola,
yang perlu mengekalkan kuasanya ke atas Bly,
dan majlis yang sesuai bagi Perdita,
yang sering menikmati keselesaan tempat kelahirannya.
…untuk saling memiliki dan menjaga bermula hari ini dan seterusnya,
ketika baik atau buruk, ketika kaya atau miskin,
ketika sakit atau sihat,
untuk mencintai dan menghargai…
sehingga ajal memisahkan kita.
Menurut ketetapan suci Tuhan
dan dengan ini, saya bersetuju untuk mengahwini kamu.
Saya, Viola, mengambil Arthur menjadi suami saya,
untuk saling memiliki dan menjaga bermula hari ini dan seterusnya,
ketika baik atau buruk, ketika kaya atau miskin,
ketika sakit atau sihat,
untuk mencintai, menghargai…
sehingga ajal memisahkan kita.
Dan patuh.
Untuk mencintai, menghargai, dan patuh.
Paderi itu percaya kesalahan ucapan itu tidak disengajakan.
Sebenarnya tidak.
Bukan satu kejutan buat Perdita, yang lebih mengenali kakaknya.
Bukan juga kejutan buat Tuhan, fikir Perdita,
kerana perkahwinan yang dirancang kakaknya itu berjaya.
Lagipun Tuhan sudah menciptakan kakaknya sebegitu.
Urusan mereka selesai, perniagaan mereka selesai,
rumah mereka selamat,
Viola mula termenung.
Dia akan tidur.
Dia akan bangun.
Dia fikir mungkin kerana bilik itu.
Itu adalah bilik dan katil ibu bapanya yang sekarang menjadi miliknya.
Akibat kegelisahan yang baru dialaminya,
dia akan berjalan.
Dia akan tidur.
Dia akan bangun.
Dia akan berjalan.
Mungkin bukan kerana bilik itu.
Tidak, mungkin kerana benda lain.
Viola sedar walau apapun tujuannya,
lambat laun, perkahwinannya akan mempunyai rasa kasih sayang.
Mak tiada kata-kata manis untuk awak.
Dunia di luar sana sangat ganas.
Tapi, awak lebih ganas.
Bly milik awak.
Mereka akan cuba merampasnya sama seperti yang jadi pada mak.
Mak tak akan membiarkannya.
Bahkan, kita akan berusaha, sayangku.
Awak.
Saya.
Kita.
Suasana menjadi lebih terang
selepas kelahiran Isabel.
Tetapi tiada apa yang kekal, perubahan perlukan masa.
Perubahan hadir tanpa sedar.
Ia tidak mengumumkan kehadirannya.
Tidak, perubahan sedang menghampiri.
Ketika itu, apabila mereka sedar,
ia sudah terlambat.
Bagi Viola…
dia mula mengesyaki sesuatu
yang tidak serius mengganggu paru-parunya.
Viola suka menggayakan pakaian yang terbaik di dunia.
Citarasa yang membuatkan suaminya bangga dengannya.
Kain yang daripada sutera dan satin,
menggunakan benang, baldu dan renda dari serata dunia,
dari pelbagai harga.
Ada yang sangat mahal dan unik seolah-olah dari benang permata
yang menyaluti tangannya yang licik,
tanpa sepatah kata pun datang dari bibirnya.
Yang datang dari bibirnya hanyalah penyakitnya…
yang akhirnya mustahil untuk diabaikan.
Ia bukan kerana wabak itu.
Oh, mujurlah.
Tapi ini bukan berita yang baik.
Dia menghidap batuk kering.
- Apa maksud… - Berapa lama?
- Apa maksudnya? - Berapa lama, doktor?
Berbulan. Paling lama dalam beberapa bulan.
Saya harus asingkan dia daripada kamu semua.
Anak perempuan kami.
Dia tak boleh tidur tanpa ibunya.
Asingkan.
Awak akan merawat dia.
Sembuhkan dia.
- Saya tak yakin jika boleh. - Awak mesti.
Awak mesti. Tuhan akan tolong, tapi awak mesti cuba.
Tidak.
Tidak, saya nak berada di katil kita.
Tak boleh, sayang.
Saya mahu berada di katil kita.
Arthur.
- Tolong. - Isabel.
Fikirkan tentang Isabel.
Setelah semua perkara yang memenatkan itu,
paderi itu datang semula ke Bly,
tapi untuk membacakan sesuatu yang lebih teruk
daripada ikrar perkahwinan yang pernah dia ungkapkan.
"Aku pergi dan menyediakan tempat bagimu."
"Dan Aku akan datang kembali
dan membawa kamu ke tempat-Ku,
supaya di mana Aku berada,
kamu pun berada."
Saudari…
kamu harus ulangi bacaan itu.
Ikut saya.
"Aku pergi dan menyediakan tempat bagimu."
"Dan Aku akan datang kembali dan membawa kamu ke tempat-Ku,
supaya di mana Aku berada, kamu pun berada."
Saudari, kita cuba lagi sekali.
"Aku pergi dan menyediakan tempat bagimu."
Tidak.
Apa yang kamu cakapkan?
Tidak.
Saya tak akan pergi.
Beritahu Tuhan awak…
yang saya tak mahu pergi.
Viola, awak harus ulangi bacaan itu.
ini bukan tentang tubuh awak, sayang.
Kita harus merawat jiwa awak.
- Saya risaukan jiwa awak. - Tidak.
Perdita, jangan.
Kakak, awak beritahu mereka.
Beritahu paderi itu dan Tuhannya.
Beritahu mereka, "tidak."
Tuhan mahu jiwanya yang suci untuk dibawa ke rumahnya.
Tuhan patut lebih tahu.
Dia jadi begitu kerana Tuhan yang menciptanya.
Jika dia tak mahu pergi, dia tak akan pergi.
Masa pun berlalu.
Dari hari ke minggu, ke bulan, sehingga bertahun-tahun.
Matahari terus berputar
mengelilingi galaksi.
Sehingga…
Isabel.
…lima tahun telah berlalu, dan semuanya berubah.
Isabel.
Tolonglah, beri saya sikit masa lagi.
Awak bukannya boleh baca buku itu pun.
Saya boleh baca.
Pergi tidur.
Sudah tiga kali mak cik cakap.
Tak boleh.
Sekejap sahaja.
Tak boleh.
Baiklah, sekali sahaja.
- Tapi ini masa untuk tidur. - Sekali sahaja.
Bagus, tuan.
Lihatlah.
Nampaknya awak semakin bagus.
Ya, ayah rasa awak dah bersedia.
Kita perlukan muzik.
Oh, tak perlu.
Sebenarnya, untuk belajar menari, kita hanya perlukan nombor.
Satu, dua, tiga.
Pijak, dua, tiga.
Pusing, dua, tiga.
Mak cik, kita perlukan muzik, bukan?
Kita perlukan tidur.
Oh, mak cik ini membosankan.
Mak cik begitu?
Mak cik tahu menari?
Mastilah saya tahu menari, cik muda.
Saya tak pernah nampak mak cik menari.
Awak dah terkena, Perdi.
Saya tahu.
- Oh, tak mahu… - Sekali sahaja.
Mari tunjukkan cara menari yang betul.
Satu, dua, tiga.
Pijak, dua, tiga.
Pusing, dua, tiga.
Satu, dua, tiga.
Viola telah melepasi ramalan doktor dan paderi itu.
Dia masih hidup, akibat kedegilannya sendiri.
Mak, dah bangun!
Isabel, awak tahukan, tak boleh terlalu rapat dengan mak.
Vi, kenapa awak keluar dari bilik? Awak akan kesejukan nanti.
Saya tak mahu terlepas majlis ini.
Mari, saya bawa awak ke bilik. Saya akan buatkan awak teh herba.
Saya tak mahu teh. Saya mahu bercakap dengan anak saya.
Bawa saya ke bilik.
Baiklah.
- Saya minta maaf. - Tak perlu.
- Awak tahu saya boleh menari dengan dia. - Saya tahu.
Saya boleh menari dengan suami saya.
Awak tak perlu gantikan saya.
Dalam setiap perkara.
Saya takkan buat begitu.
Semoga kakak tidur nyenyak.
Ada orang kampung yang mengatakan Viola telah mati.
Bahkan, setiap malam.
Beberapa tahun dahulu,
sebuah pedati gelap yang dibawa oleh kuda bermata merah
tidak dibenarkan masuk di pintu Bly Manor.
Pedati gelap dan pemandunya seringkali dihalau
sehingga dia tidak berminat lagi untuk ke Bly Manor.
Terbaring aku dan cintaku
Di bawah pohon willow
Kini aku terbaring sendirian
Dan menangis di sini
Menyanyikan "O willow waly,
Di pohon yang menangis bersamaku
Menyanyikan "O willow waly"
Sehingga cintaku pulang padaku
Saya mahu tidur dengan dia.
Tak boleh, Viola.
Tapi, saya rasa sihat hari ini.
Setiap hari awak cakap begitu dan awak semakin teruk dari hari ke hari.
Cik Puan Bly Manor
Saya tiada niat apa-apa.
- Tipu. - Tak pernah, Viola.
Penipu.
Jika pun dia melihat saya waktu ini, itu kerana dia kesunyian.
Dia juga manusia.
Ini kerana selama lima tahun, perkara yang dia lakukan sebagai suami
hanyalah bersedih.
- Saya tak akan benarkan. - Awak tak akan.
Saya tahu, saya perasan.
Awak patut fikirkan tentang anak awak.
Fikirkan tentang Isabel.
Apa yang akan dia warisi? Apa kenangan yang dia ada?
Boleh jadi ini? Perangai awak?
Viola, dengan kasih sayang, semuanya boleh berlaku.
Setelah tahun ke enam Viola hidup seperti mayat hidup,
dia mengumpulkan semua barang kemas dan baju-baju yang
dia belanjakan sebelum dia jatuh sakit, ke biliknya.
Saya tak akan ditanam bersama barang kemas saya.
Ataupun pakaian-pakaian saya.
Cincin saya, kain renda, dan sutera.
Saya tidak mahu bermegah dengan semua ini lagi.
Semua ini akan menjadi harta pusaka anak kita.
Jadi, awak mesti simpan.
Jaga betul-betul, untuk anak kita.
Dia akan membesar dengannya.
Semua ini disaluti…
dilindungi dengan kelopak mawar.
Untuk menjaga warnanya di dalam kegelapan bauan yang wangi.
Boleh awak berjanji pada saya, Atrhur?
Janji apa?
Berjanji yang awak akan menjaganya untuk anak kita.
Awak akan simpan kunci ini
dan awak tak akan beri pada sesiapa
kecuali anak kita.
Janji.
Saya janji.
Kejatuhan ekonomi melanda,
perniagaan Arthur menyebabkan dia sering kali keluar.
Ke tempat yang jauh di seberang laut, ke tempat eksotik dan kaya.
Dengan pemergian Atrhur, semua kepura-puraan diketepikan.
Mungkin itulah masanya.
Mungkin semua yang terjadi di dunia ini ada hadnya
yang mana selepas itu ia tidak mampu ditanggung lagi.
Tapi malam itu, ketika Perdita melihat kakaknya,
dia terfikirkan sesuatu.
Perkataan yang mula muncul setahun yang lalu,
seperti kesan di paru-paru Viola, yang berkembang di tempat rahsia.
Perkataan yang terlintas di hatinya dan menyedarkannya.
Perkataan yang bermula dari hatinya, sama seperti kesakitan Viola.
Ia terus tersebar dengan pantas.
Bisikan di telinganya, di seluruh mindanya.
Kini, perkataan itu menjalar ke bahu dan lengannya,
sehingga sampai ke tangannya.
Perkataan itu adalah…
"belas kasihan."
Perkataan itu adalah dusta.
Bukan belas kasihan yang membelenggu minda dan jiwanya,
apabila dia menggerakkan tangannya.
Untuk setiap tamparan, hinaan dan hari-hari yang telah berlalu.
Setiap saat, selepas upacara yang terakhir itu.
Ada perkataan lain yang membelenggunya selama ini.
Dia sedar, perkataan itu bukannya belas kasihan.
Perkataan yang sudah lama dalam fikirannya adalah...
"cukup."
Arthur menghadapi kesedihannya dengan berhati-hati dan bermaruah.
AMANAH SAYA
Duda itu, yang kini menjadi pemilik di Bly Manor,
diramalkan dia akan berkahwin semula tidak lama lagi.
Ada ramai gadis muda yang menunggu
tapi bukan salah mereka tidak terpilih
kerana setelah enam bulan kepulangannya
ramalan itu ternyata tidak benar.
Kerana dari mata Perdita, dia merasakan aura Viola.
Dan aura itu semakin tebal,
sehinggakan dia tidak menghiraukan gadis lain.
Mereka akhirnya berkahwin, secara rahsia.
Hanya mereka sahaja.
Dengan harapan, yang mana ketika itu menjadi jenaka,
yang mendiang Viola tidak akan tahu.
VIOLA LLOYD 1645 - 1680 UMUR 35 TAHUN
Pada malam perkahwinan mereka,
Perdita tidur di katil yang pernah menjadi milik kakaknya,
yang semua itu pernah menjadi impiannya.
Bagi Arthur, seorang wanita yang cantik,
mempunyai keinginan yang sama melalui apa yang diwarisinya.
Tetapi, keinginan Perdita, seperti yang kita tahu,
kekal menjadi misteri.
Di awal tiga tahun perkahwinan mereka,
Pn. Lloyd yang baru gagal untuk melahirkan zuriat.
Anak angkatnya pula tidak mahu menganggapnya sebagai seorang ibu.
Arthur pula, banyak mengalami kerugian.
Ini mengakibatkan
mereka terpaksa mengurangkan perbelanjaan
dan Perdita pula tidak membantu apa-apa,
berbeza daripada kakaknya.
Dia mula teringatkan
barangan mewah kakaknya yang kini telah disimpan
menjadi pusaka untuk anaknya.
Pusaka itu terbiar di tempat suram, di dalam loteng yang berhabuk.
Sangat menyeksakan melihat pakaian mewah itu
dibiarkan menunggu anak gadisnya dewasa,
oleh yang demikian,
pada tahun ke enam kematian Voila,
Perdita sudah tidak mampu bersabar.
Rumah kita semakin teruk.
Kewangan kita juga teruk.
Kita ada penyelesaiannya, terkunci di loteng.
Kita tak mampu menggaji pembantu rumah,
sedangkan kain-kain sutera dan batu permata terkunci rapi di atas.
- Perdita… - Jika tak cukup untuk kita,
paling tidak cukup untuk betulkan keadaan.
- Tak boleh. - Dia pasti benarkan.
Kalaulah dia dapat lihat betapa dahsyatnya keadaan kita,
betapa dahsyatnya apa yang awak lakukan,
- Saya? - Ya.
Bukankan awak sepatutnya bertanggungjawab dalam hal kewangan kita?
Bukankah awak yang menyebabkan kita mengalami kerugian?
Apa yang kakak saya mahukan, adalah supaya Bly sentiasa masyhur.
Dia akan lakukan apa sahaja untuk selamatkan Bly,
awak patut tahu.
Itu semua untuk Isabel.
Rumah ini untuk Isabel.
Kita biarkan ia musnah sebelum dia layak dapatkannya?
Sekali lagi saya ingatkan, Perdita…
ini bukan persoalannya.
Dan saya tidak senang jika awak mengungkit tentangnya lagi.
Baguslah.
Senang saya tahu, nilai yang saya ada.
Terpaksa berkorban demi kemahuan seseorang.
Sayang, ini bukan kemahuan saya.
Ini adalah janji.
Satu sumpah.
Kepada Viola.
Semestinya.
Kita tak boleh memungkiri sumpah kepada Viola.
Tapi, apa hak Viola untuk menghapuskan masa depan kita?
Apa hak dia untuk butakan hati awak dan bersikap kejam sebegini?
Cukuplah.
Perdita?
Para pendengar, kita kembali,
ke malam sebelum itu.
Malam di mana sebelum Viola tidur.
Dia akan tidur.
Dia akan bangun.
Dia akan berjalan.
Dia akan tidur.
Dia akan bangun.
Dia akan berjalan.
Dan masa terus berlalu.
Agak mustahil untuk menentukan bila ia akan berakhir.
Tidur.
Bangun.
Berjalan.
Tidur.
Bangun.
Berjalan.
Sehingga sampai suatu masa
dia menerima kenyataan.
Dia menerima kenyataan bahawa dia sudah mati.
Dia menerima kenyataan bahawa suaminya telah berkahwin.
Dia menerima kenyataan bahawa anaknya membesar tanpa dia.
Dia menerima kenyataan bahawa bilik itu hanyalah khayalannya,
sesuatu yang dicipta, pembohongan yang lebih baik
daripada kebenaran tentang jasadnya.
Tetapi di penghujung seksaannya, sesuatu menanti,
habuan yang dia tahu suatu hari nanti, pintu itu akan terbuka.
Suatu hari nanti, pintu itu dibuka kuncinya
dan suatu hari nanti, Isabel akan membuka pusaka ibunya,
dan menuntut habuannya.
Kedua-dua habuannya.
Siang dan malam silih berganti,
setelah lautan masa, akhirnya yang ditunggu-tunggu telah tiba.
Ketika dia melihat suaminya,
dia tidak nampak apa-apa melainkan kesedihannya.
Hanya itu.
Dia terharu dan dia…
tidur dan menunggu.
Mereka menguburkan Pn. Perdita dan mulakan kehidupan baru.
Mereka kehilangan perniagaan dan rumah mereka.
Walaupun bukan dari segi undang-undang, tapi dari segi semangat.
Mereka mahu pindah dari sini,
jual rumah itu dan mulakan kehidupan yang sederhana dan tenang,
hanya mereka berdua.
Mereka berdua dan juga…
Viola.
Akhirnya, paling tidak dia akan bersama mereka berdua.
Suami dan anaknya.
Walaupun mereka tak boleh nampak, pegang ataupun dengar dia.
Tak mengapa.
Dia akan sentiasa bersama mereka dan itu yang paling penting.
Mereka mahu meninggalkan Bly,
meninggalkan apa yang sepatutnya menjadi milik mereka.
Habuan yang Viola akan dapat selama kesunyiannya.
Untuk sepanjang penyeksaan yang dialaminya.
Tetapi, Arthur, seorang yang mempercayai tahyul,
telah melihat wajah ngeri mayat Perdita.
Fikiran karutnya tidak menerima alasan lain dan dia yakin dengannya.
Walau apapun sumpahan yang terjadi pada isteri keduanya,
dia tak akan membiarkan anaknya menjadi mangsa.
Anaknya, atau sesiapapun.
Dilempar di paya yang dalam adalah suatu penghinaan yang teruk,
sementara anak gadisnya membesar menjadi seorang wanita.
Ditinggalkan seperti ini…
menggoreskan hati Viola.
Perasaan ditinggalkan di tempat lain,
di alam yang lain,
telah lenyap semenjak kematiannya,
tapi kini, dia tidak akan mengalah.
Dengan apa yang ditinggalkan sebagai wasiatnya,
ketika dia sedang sakit dan menghadapi segala tentangan,
Viola tidak akan pergi.
Anak sulung Willoughby, yang pernah menjadi Puan Llyod Bly,
kekal di situ, kerana kedegilannya sendiri.
Tarikan graviti dunia dihiraukan, malah dia mencipta gravitinya sendiri,
graviti demi kehendaknya,
yang mengubah rupa bumi di Bly Manor selama-lamanya.
Dan sekali lagi, dia akan tidur.
Dia akan bangun.
Dia akan berjalan.
Seperti bangun dari mimpi ngeri,
dia akan balik ke rumahnya,
merasakan yang dia seperti berada dalam mimpi.
Merasakan jika dia berjalan ke bilik itu,
bilik di mana dia dan suaminya pernah bersama,
anak gadisnya,
dan mungkin mimpi ngerinya akan hilang,
yang mungkin dia boleh tidur diselimuti selimut yang hangat,
dan pulang ke pengkuan keluarganya,
yang selama ini menunggunya.
Dia hanya mampu melihat katil yang kosong…
dan dia akan teringat.
Ingatan itu sendiri sudah sangat menyedihkannya.
Hatinya akan berkecai semula,
terbakar di sanubarinya,
kesakitan mendalam yang diharap akan terpadam oleh
air yang sejuk dan berlumpur di tempat tinggal barunya.
Itulah rumah barunya.
Oleh itu, dia akan tidur,
dan dia akan lupa.
Apabila sudah lupa, dia akan bangun.
Dia akan berjalan.
Berapa kali malam, berapa kali berjalan,
dia tidak lagi menghitung.
Difikirannya hanya ada satu tujuan,
untuk melihat apa yang berada di atas katilnya,
dan setiap kali dia bangun, anak gadisnya,
akan menunggunya.
Satu dekad telah berlalu, dan dia tidak perasan,
langsung tidak sedar, bahawa selepas wabak melanda perkampungan itu,
rumahnya yang kosong itu telah menjadi tempat kuarantin
untuk penyakit batuk maut yang melanda ketika itu.
Di mana anakku?
Apa yang awak buat di sini?
Di sini bahaya.
Awak tak boleh berada di sini tanpa memakai topeng.
Di mana?
Doktor itu mati,
dan dia terus terlupa, dan fenomena pelik berlaku.
Sepertinya, graviti ciptaan Viola
yang menahan dia di tanah itu,
yang menyeksa jiwanya,
juga menahan orang lain yang mati di situ.
Dia akan tidur,
dan seperti mimpi, dia akan melupakannya.
Dan setelah melupakannya, dia akan bangun.
Dia akan berjalan.
Viola sedar akan percubaan untuk mengusirnya.
Malangnya, paderi itu
menjadi mangsa kedua yang mati di tangan Viola.
Dia akan tidur,
lupa, dan lupa, dan lupa.
Akibatnya,
kesakitannya menjadi semakin teruk.
Semua perkara akan lenyap.
Semua. Termasuk badan, batuan, mahupun bintang.
Masa melenyapkan semuanya. Itulah lumrah dunia.
Masa lalu akan lenyap, memori akan pudar, begitu juga dengan roh.
Semuanya terhasil oleh masa,
begitu juga dengan jiwanya.
Bangun, jalan, dan lupa semula.
Namanya juga, telah dilupakan.
Nama adiknya juga, dilupakan.
Ingatannya lenyap,
tidak lama nanti, wajahnya juga.
Ingatannya lenyap sehingga…
pada suatu hari, dia terjumpa seorang budak di atas katil anaknya,
Dia sudah tidak ingat lagi siapa yang dia mahu lihat.
Apa yang dia tahu hanyalah dia berjalan sejauh itu,
untuk mencari seorang budak,
Dan ketika itu, ada seorang budak.
Dia yakin itulah anak yang dia cari.
Yakin.
Dia akan tidur, dan dia akan lenyap.
Dan semakin lenyap.
Begitu juga dengan yang lain.
Jiwa yang mati di orbitnya…
terperangkap di dalam graviti yang dicipta
oleh Viola untuk Bly Manor.
Mereka juga semakin lenyap.
Anak sulung Willoughby, yang pernah menjadi Puan Llyod di Bly,
kini hanyalah kepercayaan, hanya sekadar perasaan
tiada wanita atau manusia, tiada nama atau wajah.
Hanya kehendak.
Kehendak…
dan kesunyian.
Dan juga dendam.
Nasibnya merupakan mimpi ngerinya.
Nasib yang menimpa semua yang terperangkap di Bly.
Nasib yang menimpa adik Viola,
yang kini dilupakan di loteng itu.
Dia tidak tahu yang dia pernah mempunyai kakak…
yang membunuhnya atau dibunuh olehnya.
Nasib yang menimpa sesiapa yang tidak bernasib baik
kerana melalui laluannya.
Berhenti.
Berhenti!
Nasib yang menimpa pembantu malang itu,
beberapa tahun kemudian.
Nasib yang menimpa sesiapa sahaja yang mati di Bly,
yang sedar, mereka terperangkap di dalam graviti Viola,
walaupun tidak mati di tangan Viola.
Tiada harapan untuk mereka yang bernasib malang,
yang mati di tanah Bly.
Tiada harapan untuk mangsa Bly,
baik menjadi mangsa keadaan,
nafsu,
penyakit atau apapun.
Sepertinya juga, tiada harapan untuk pengasuh itu…
yang selalu ternampak bayangan orang mati,
yang terperangkap di graviti itu,
yang mana akhirnya, dia berada di laluan yang meragut nyawanya.
Terjemahan sari kata oleh: Faridzah Lokman